## Pravilnik o uvjetima za unošenje proizvoda životinjskog podrijetla u osobnoj prtljazi putnika

### NN 35/2008 (28.3.2008.), Pravilnik o uvjetima za unošenje proizvoda životinjskog podrijetla u osobnoj prtljazi putnika

# MINISTARSTVO POLJOPRIVREDE, RIBARSTVA I RURALNOG RAZVOJA

**1215**

Na temelju članka 73. stavka 5. Zakona o veterinarstvu (»Narodne novine«, broj
41/07) ministar poljoprivrede, ribarstva i ruralnog razvoja donosi

## PRAVILNIK

### O UVJETIMA ZA UNOŠENJE PROIZVODA ŽIVOTINJSKOG PODRIJETLA U OSOBNOJ PRTLJAZI PUTNIKA1

OPĆE ODREDBE

Članak 1.

1) Ovim Pravilnikom uređuju se uvjeti za unošenje u Republiku Hrvatsku određenih
proizvoda životinjskog podrijetla koje putnici u osobnoj prtljazi unose ili se
šalju fizičkim osobama na području Republike Hrvatske (u daljnjem tekstu: osobne
pošiljke).
2) Za potrebe ovoga Pravilnika, popis vrsta mesa, proizvoda od mesa te mlijeka i
mliječnih proizvoda koji podliježu veterinarskom pregledu naveden je u Prilogu
V. ovoga Pravilnika.
3) Meso, proizvodi od mesa te mlijeko i mliječni proizvodi koje putnici unose u
Republiku Hrvatsku ili se šalju fizičkim osobama, podliježu propisanim uvjetima
za uvoz navedenim u posebnom propisu2. Navedeni proizvodi moraju dolaziti iz
zemalja iz kojih je odobren uvoz u Republiku Hrvatsku i podliježu pregledu na graničnoj veterinarskoj postaji te ih moraju pratiti propisani veterinarski
dokumenti.
4) Proizvodi iz stavka 3. ovoga članka podliježu veterinarskom pregledu u skladu
s Pravilnikom o dokumentu za prijavljivanje veterinarsko-zdravstvenog pregleda
pošiljaka životinjskog podrijetla koje ulaze u Republiku Hrvatsku3 (»Narodne
novine«, broj 129/06) i nisu izuzeti od veterinarskog pregleda propisanog
člankom 9. stavkom 1. navedenog Pravilnika.
5) Ovaj Pravilnik ne odnosi se na osobne pošiljke koje dolaze iz Andore,
Norveške i San Marina. U svrhu informiranja putnika izuzeće navedenih država
mora biti naznačeno na propisanim tiskanim materijalima.

IZNIMKE

Članak 2.

Ne dovodeći u pitanje provedbu odredaba članaka 18. i 19. Pravilnika o načinu
obavljanja veterinarsko-zdravstvenih pregleda i kontrola proizvoda životinjskog
podrijetla u prometu preko granice Republike Hrvatske4 (»Narodne novine«, broj
147/04), sljedeće pošiljke izuzete su od zahtjeva propisanih u članku 1. ovoga
Pravilnika:
(a) proizvodi navedeni u Prilogu I. ovoga Pravilnika koji dolaze iz drugih
država, u količini za koju se pretpostavlja da pojedinac može konzumirati,
(b) meso, proizvodi od mesa te mlijeko i mliječni proizvodi koji se u Republiku
Hrvatsku unose iz Farskih otoka, Grenlanda, Islanda, Lihtenštajna i Švicarske,
ukoliko njihova ukupna količina ne prelazi 5 kilograma po osobi.

OBAVIJESTI PUTNICIMA

Članak 3.

1) Na svim graničnim prijelazima u Republici Hrvatskoj putnicima koji dolaze iz
drugih država moraju biti dostupne informacije o veterinarskim uvjetima za
unošenje proizvoda životinjskog podrijetla. Obavijesti uključuju informacije
određene u Prilogu II. ovoga Pravilnika, izložene na vidljivim mjestima.
2) Međunarodni prijevoznici koji prevoze putnike u Republiku Hrvatsku moraju
informirati sve putnike o veterinarskim uvjetima za unošenje proizvoda
životinjskog podrijetla u Republiku Hrvatsku i drugim odredbama ovoga
Pravilnika, a posebno o informacijama propisanim Prilogom III. ovoga Pravilnika.

KONTROLE I MJERE

Članak 4.

1) Na svim graničnim prijelazima u Republici Hrvatskoj, Ministarstvo
poljoprivrede, ribarstva i ruralnog razvoja (u daljnjem tekstu: nadležno
Ministarstvo) te druga tijela nadležna za provođenje službenih kontrola, u
suradnji s zrakoplovnim agentima, agentima u lukama te s agencijama odgovornim
za druga ulazna mjesta, provodi službene kontrole u svrhu otkrivanja ilegalnih
pošiljaka mesa, proizvoda od mesa, mlijeka i mliječnih proizvoda te provjerava
ispunjavanje uvjeta propisanih člankom 1. i 2. ovoga Pravilnika. Kontrola se
temelji na analizi rizika, uključujući korištenje odgovarajućih pomagala za
otkrivanje, kao opreme za skeniranje i pasa tragača, kako bi se detaljnije
pretražio što veći obujam osobne prtljage.
2) Sve osobne pošiljke za koje nadležno Ministarstvo utvrdi da ne udovoljavaju
odredbama ovoga Pravilnika, moraju biti oduzete i neškodljivo uklonjene u skladu
s posebnim propisima.
3) Osoba odgovorna za pošiljku za koju se utvrdi da nije u skladu s odredbama
ovoga Pravilnika snosi troškove u skladu s člankom 16. stavkom 6. Pravilnika o
načinu obavljanja veterinarsko-zdravstvenih pregleda i kontrola proizvoda
životinjskog podrijetla u prometu preko granice Republike Hrvatske5 (»Narodne
novine«, broj 147/04). Posebnim propisima iz stavka 2. ovoga članka, određuje se
tko snosi troškove uništavanja svih osobnih pošiljka koje su odzete ili
svojevoljno ostavljene.

IZVJEŠĆA

Članak 5.

1) Nadležno Ministarstvo na temelju podataka dostavljenih od strane carinske
službe, svake godine Europskoj komisiji dostavlja izvješće propisano u Prilogu
IV. ovoga Pravilnika koje objedinjuje važne podatke o poduzetim mjerama za
oglašavanje i provođenje propisa o unošenju mesa i mlijeka u osobnoj prtljazi
putnika u skladu s ovim Pravilnikom.
2) Izvješće iz stavka 1. ovoga članka obuhvaća razdoblje od 1. siječnja do 31.
prosinca, a dostavlja se Europskoj komisiji do prvog ožujka naredne godine.

PRIJELAZNE ODREDBE

Članak 6.

1) Do pristupanja Republike Hrvatske Europskoj uniji ovaj Pravilnik primjenjuje
se na unošenje pošiljaka u Republiku Hrvatsku iz svih zemalja, a nakon
pristupanja samo na države koje nisu članice Europske unije.
2) Propis iz članka 1. stavka 3. ovoga Pravilnika donijet će se do 30. lipnja
2009. godine.
3) Danom stupanja Republike Hrvatsku u Europsku uniju službena obilježja
Republike Hrvatske iz Priloga II. i III. ovoga Pravilnika zamijenit će službena
obilježja Europske unije.

PRILOZI

Članak 7.

Prilozi I – V. tiskani su u prilogu ovoga Pravilnika i čine njegov sastavni dio.

STUPANJE NA SNAGU

Članak 8.

1) Ovaj Pravilnik stupa na snagu 1. lipnja 2008. godine.
2) Iznimno od stavka 1. ovoga članka, odredbe članka 1. stavka 5., članka 2.
točke b), članka 5. i Priloga IV. ovoga Pravilnika, stupaju na snagu danom
pristupanja Republike Hrvatske Europskoj uniji.
3) Odredbe ovoga Pravilnika u dijelu u kojem se odnose na propis iz članka 6.
stavka 2. ovoga Pravilnika stupaju na snagu danom stupanja na snagu navedenog
propisa.

Klasa: 011-02/08-01/12
Urbroj: 525-01-08-01
Zagreb, 11. ožujka 2008.

Ministar
**mr. sc. Božidar Pankretić**, v. r.

PRILOG I.

Meso i proizvodi od mesa, mlijeko i mliječni proizvodi koje unose putnici u
osobnoj prtljazi pri ulasku u Republiku Hrvatsku, a koji ne podliježu
veterinarskom pregledu su:
– mlijeko u prahu za dojenčad, hrana za dojenčad i posebna hrana za medicinske
potrebe; pod uvjetima da navedeni proizvodi ne zahtijevaju pohranu u hladnjaku
prije otvaranja, da su pakirani sa zaštitnim znakom proizvođača namijenjeni
izravnoj prodaji krajnjem potrošaču te da je pakiranje neoštećeno, ukoliko se
trenutno ne koristi.

PRILOG II.

Ova obavijest treba biti napisana na hrvatskom, na jednom od službenih jezika
Europske unije te na jeziku koji može biti jezik susjedne države ili, u slučaju
zračnih i drugih luka, jezik koji najčešće koriste putnici koji pristižu na
terminal.
Ova obavijest se može nadopuniti dodatnim informacijama vezanim uz uvjete i
okolnosti, a u skladu s odredbama Pravilnika o načinu obavljanja
veterinarsko-zdravstvenih pregleda i kontrola proizvoda životinjskog podrijetla
u prometu preko granice Republike Hrvatske6 (»Narodne novine«, broj 147/04).

![](dodatni/349099.gif)

PRILOG III.

Prijevoznici putnika u međunarodnom prometu moraju koristiti raspoložive načine
informiranja (letke, glasovne poruke, projekcije na ekranima i na zidnim
površinama te ostalo) kako bi osigurali da dolje navedene poruke budu dostupne
svim putnicima koje prevoze u Republiku Hrvatsku:

|  |
| --- |
| SPRIJEČIMO UNOŠENJE ZARAZNIH BOLESTI ŽIVOTINJA U REPUBLIKU HRVATSKU! |
| ![](dodatni/349100.gif) |
| PROIZVODI ŽIVOTINJSKOG PODRIJETLA  MOGU SADRŽAVATI UZROČNIKE ZARAZNIH   BOLESTI ŽIVOTINJA |
| Zbog rizika da putnici u osobnoj prtljazi unesu uzročnika zarazne bolesti u Republiku Hrvatsku, zabranjuje se unos pošiljaka mesa, proizvoda od mesa, mlijeka i mliječnih proizvoda u osobnoj prt­ljazi putnika ukoliko ulaze na područje Republike Hrvatske, uz sljedeće izuzetke: |
| □ mlijeko u prahu za dojenčad, hrana za dojenčad i posebna hrana za medicinske svrhe, pod uvjetom da:  – proizvod ne zahtijeva čuvanje u hladnjaku prije konzumacije;  – je proizvod pakiran sa zaštitnim znakom proizvođača; i  – je pakiranje neoštećeno. |
| Dozvoljeno je unošenje pošiljaka mesa, proizvoda od mesa, mlijeka ili mliječnih proizvoda u Republiku Hrvatsku pod uvjetom da:  – pošiljku prati dokumentacija izdana od strane ovlaštenih veterinarskih službi zemlje iz koje putujete, koja navodi da pošiljka udovoljava uvjetima za uvoz u Republiku Hrvatsku; i  – prijavite takvu pošiljku za veterinarski pregled uz predočenje potrebne dokumentacije po dolasku na graničnu veterinarsku postaju Republike Hrvatske. |
| **□ Sve pošiljke mesa, proizvoda od mesa, mlijeka ili mliječnih proizvoda koje ne udovoljavaju ovim uvjetima moraju se predati po dolasku na granični prijelaz Republike Hrvatske radi neškodljivog uklanjanja.** |
| NEPRIJAVLJIVANJE OVAKVIH POŠILJAKA JE KAŽNJIVO |
| **Hranu životinjskog podrijetla koja nije meso, proizvod od mesa, mlijeko i mliječni proizvod može se unijeti do količine od 1 kg, ukoliko je dozvoljeno, bez prijave za veterinarski pregled.** |
| **Zahvaljujemo Vam na suradnji i razumijevanju.** |

PRILOG IV.

Podaci o rezultatima provođenja odredaba vezanih uz unošenje
mesa i mlijeka u osobnim pošiljkama

|  |
| --- |
| **OSNOVNI PODACI:**  **(a) Država članica   (b) Približan broj graničnih prijelaza u Europskoj uniji   (c) Razdoblje izvještavanja (molimo navedite godinu) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|
| **MEHANIZMI KORIŠTENI ZA PODIZANJE SVIJESTI O   STANJU ŽIVOTINJSKOG ZDRAVLJA U VEZI S   UNOŠENJEM U OSOBNOJ PRTLJAZI**. |
| Molimo navedite mehanizme koje koristi nadležno Ministarstvo kako bi podiglo svijest o stanju životinjskog zdravlja u vezi s unošenjem za osobne potrebe. Oni trebaju uključivati i mehanizme i učestalost kojom su bili korišteni (npr. plakati, javni oglasi, dodat­no oglašavanje itd.) |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **PROVEDBA:**  **(a)**  Mehanizmi korišteni za identifikaciju ilegalnih pošiljaka mesa i mlijeka tijekom razdoblja izvještavanja (precrtati po potrebi): |
| **Nasumična carinska kontrola/ciljana carinska kontrola/psi tragači/oprema za skeniranje/drugo** |
| Molimo detaljno opišite režim provođenja korišten tijekom razdob­lja izvještavanja:  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **(b)** Približan ukupan broj ilegalnih pošiljaka mesa i mlijeka u osobnim pošiljkama na graničnim prijelazima u Europskoj uniji tijekom razdoblja izvještavanja \_\_\_\_\_\_\_\_\_\_\_\_\_\_\_\_ (molimo navedite) |
| **(c)**  Približan broj oduzetog i/ili uništenog mesa i mlijeka iz osobnih pošiljaka kao posljedica provedenih kontrola na graničnim prijelazima u Europskoj uniji tijekom razdoblja izvještavanja (molimo navedite): |
| – \_\_\_\_\_\_\_\_\_\_\_\_\_\_ kg mesa i proizvoda od mesa  – \_\_\_\_\_\_\_\_\_\_\_\_\_\_ kg mlijeka i mliječnih proizvoda |
| **(d)**  Molimo navedite pet trećih zemalja iz kojih su putnici najčešće unosili ilegalne pošiljke mesa i mlijeka tijekom razdoblja izvještavanja: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **(e)** Ukoliko je primjenjivo, molimo navedite treće zemlje iz kojih su putnici najčešće bili ciljano carinski pretraživani i detaljno opišite broj obavljenih pretraga te količinu i vrstu pronađenih ilegalnih pošiljki: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

Predati Europskoj komisiji najkasnije prvog dana ožujka u
godini neposredno iza svakog godišnjeg razdoblja izvještavanja.

PRILOG V.

Meso, proizvodi od mesa, mlijeko iljeko ili mlijeizvodi koji podliježu
veterinarskom pregledu u skladu s člankom 1. stavkom 2. ovoga Pravilnika

|  |  |  |
| --- | --- | --- |
| TO  (tarifna oznaka) | Opis | Kvalifikacija i objašnjenje |
| ex Poglavlje 2  (0201-0210) | Meso i jestivi unutrašnji organi  (iznutrice) | Isključujući žablje krake  (TO 0208 90 70) |
| 0401-0406 | Mliječni proizvodi | Svi |
| 0504 00 00 | Crijeva, mjehuri i želuci životinja (osim riba) cijeli i njihovi komadi, svježi, rashlađeni, smrznuti, soljeni, u salamuri, osušeni ili dimljeni. | Svi |
| 1501 00 | Svinjska mast (uključujući salo)i salo) i mast, osim iz tarifnog broja 0209 ili 1503. | Svi |
| 1502 00 | Masti od goveda, ovaca ili koza, osim iz tarifnog broja 1503. | Svi |
| 1503 00 | Stearin iz sala, ulje iz sala, oleostearin, oleo-ulje i ulje iz loja, koje nije emulgirano ili miješano ili pripravljeno na neki drugi način. | Svi |
| 1506 00 00 | Ostale životinjske masti i ulja i njihove frakcije, rafinirane ili nerafinirane, ali kemijski nemodificirane. | Svi |
| 1601 00 | Kobasice i slični proizvodi od mesa, drugih mesnih klaoničkih proizvoda ili krvi; prehrambeni proizvodi temeljeni na tim proizvodima. | Svi |
| 1602 | Ostali pripravljeni ili konzervirani proizvodi od mesa, drugih mesnih klaoničkih proizvoda ili krvi. | Svi |
| 1702 11 00  1702 19 00 | Laktoza i laktozni sirup | Svi |
| ex 1901 | Sladni ekstrakt; prehrambeni proizvodi od brašna, prekrupe, krupice, škroba i sladnog ekstrakta, bez kakaa ili s masenim udjelom kakaa manjim od 40 % računato na pot­puno odmašćenu osnovu, što nisu spomenuti, niti uključeni na drugom mjestu; prehrambeni proizvodi od roba iz tarifnih brojeva 0401 do 0404 bez kakaa ili s masenim udjelom manjim od 5 % računato na potpuno odmašćenu osnovu, što nisu spomenuti ili uključeni na drugom mjestu. | Samo oni proizvodi koji sadrže mlijeko |
| ex 1902 | Tjestenina, kuhana ili nekuhana ili punjena (mesom ili drugim tvarima) ili drukčije pripremljena, kao što su špageti, makaroni, rezanci, lazanje, njoki, ravioli, kaneloni, kuskus, pripremljeni ili nepripremljeni. | Samo oni proizvodi koji sadrže meso |
| ex 2004 | Ostalo povrće pripremljeno ili konzervirano na drugi način osim octom ili u octenoj kiselini, smrznuto, osim proizvoda iz tarifnog broja 2006. | Samo oni proizvodi koji sadrže meso |
| ex 2005 | Ostalo povrće pripremljeno ili konzervirano na drugi način osim u octom ili u octenoj kiselini, nesmrznuto, osim proizvoda iz tarifnog broja 2006. | Samo oni proizvodi koji sadrže meso |
| ex 2103 | Umaci i pripravci za umake; miješani začini i miješana začinska sredstva; brašno i krupica od gorušice i pripremljena gorušica (senf). | Samo oni proizvodi koji sadrže meso ili mlijeko |
| ex 2104 | Juhe i mesne juhe i pripravci za te proizvode; homogenizirani složeni prehrambeni pripravci. | Samo oni proizvodi koji sadrže meso ili mlijeko |
| ex 2105 00 | Sladoled i drugi jestivi proizvodi od leda, koji sadrže ili ne sadrže kakao. | Samo oni proizvodi koji sadrže mlijeko |
| ex 2106 | Prehrambeni pripravci koji nisu drugdje navedeni ili uključeni. | Samo oni proizvodi koji sadrže meso ili mlijeko |
| ex 2309 | Pripravci vrste što ih se rabi za hranidbu životinja. | Samo hrana za kućne ljubimce, žvakalice za pse i mješavine hrane koja sadrži meso ili mlijeko |
| Stupac 1.    Ukoliko je veterinarski pregled potreban samo za određene proizvode pod bilo kojom oznakom i ukoliko ne postoji nikakva određena potpodjela pod tom oznakom, oznaka se označava Ex (primjerice, ex 1901: uključuje samo navedeni proizvodi koji sadrže mlijeko).  Stupac 2:            Opis robe kako je naveden u opisnom stupcu Dijelu 1. Zakona o carinskoj tarifi (»Narodne novine«, broj 61/00 i 117/00) i važećom Uredbom o carinskoj tarifi.  Stupac 3.:         Ovaj stupac daje pojedinosti o pojedinom proizvodu. | | |

\_\_\_\_\_

1 Pravilnik
preuzima odredbe Uredbe Komisije (EZ-a) br. 745/2004 od 16. travnja 2004. kojom
se propisuju mjere u vezi s uvozom proizvoda životinjskog podrijetla za osobnu
konzumaciju
2 Direktiva br. 2002/99/EZ kojom se propisuje zdravstveno stanje
vezana uz proizvodnju, preradu, distribuciju i unošenje proizvoda životinjskog
podrijetla za ljudsku upotrebu
3 Uredba Komisije (EZ-a) br. 136/2004 od 22. siječnja 2004. o
postupcima za veterinarske preglede na graničnim nadzornim postajama Zajednice
za proizvode koji se uvoze iz trećih zemalja
4 Direktiva Vijeća 97/98/EZ o organizaciji veterinarskih pregleda
proizvoda životinjskog podrijetla koji se u Zajednicu uvoze iz trećih zemalja
5 Direktiva Vijeća 97/98/EZ o organizaciji veterinarskih pregleda
proizvoda životinjskog podrijetla koji se u Zajednicu uvoze iz trećih zemalja
6 Direktiva Vijeća 97/98/EZ o organizaciji veterinarskih pregleda
proizvoda životinjskog podrijetla koji se u Zajednicu uvoze iz trećih zemalja

Pravilnik, NN 35/2008-1215
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)